CELEX: 62016CN0503
Language: ro
Date: 2016-09-23 00:00:00
Title: Cauza C-503/16: Cerere de decizie preliminară introdusă de Tribunal da Relação de Évora (Portugalia) la 23 septembrie 2016 – Luis Isidro Delgado Mendes/Crédito Agrícola Seguros – Companhia de Seguros de Ramos Reais, SA

5.12.2016   
            
            
               RO
            
            
               Jurnalul Oficial al Uniunii Europene
            
            
               C 454/19
            
         
      Cerere de decizie preliminară introdusă de Tribunal da Relação de Évora (Portugalia) la 23 septembrie 2016 – Luis Isidro Delgado Mendes/Crédito Agrícola Seguros – Companhia de Seguros de Ramos Reais, SA
      (Cauza C-503/16)
      (2016/C 454/33)
      Limba de procedură: portugheza
      
         Instanța de trimitere
      
      Tribunal da Relação de Évora
      
         Părțile din procedura principală
      
      
         Reclamant: Luis Isidro Delgado Mendes
      
         Pârâtă: Crédito Agrícola Seguros – Companhia de Seguros de Ramos Reais, SA
      
         Întrebarea preliminară
      
      În cazul unui accident de circulație care a avut ca rezultat cauzarea de vătămări corporale și de prejudicii materiale unui pieton care a fost lovit în mod intenționat cu autovehiculul aflat în proprietatea sa, care era condus de persoana care l-a furat, este contrar dreptului Uniunii, în special articolului 12 alineatul (3) și articolului 13 alineatul (1) din Directiva 2009/103/CE a Parlamentului European și Consiliului [din 16 septembrie 2009 privind asigurarea de răspundere civilă auto și controlul obligației de asigurare a acestei răspunderi], ca dreptul național să excludă posibilitatea de a acorda pietonului orice despăgubire, ca urmare a faptului că este proprietarul vehiculului și titular al poliței de asigurare?